Vi følte os rigtig godt modtaget. John var sød og venlig og havde sørget for blomster mm. Vi ankom sent om aftenen, men han var til at få fat på næste dag, så vi kunne få afklaret vores spørgsmål. Generelt var John hurtig til at svare på beskeder og spørgsmål.
Boligen er præcis så lækker som på billederne, og ligger desuden utrolig godt. Under 1 km til subway, butikker og restauranter i nærheden. Det var lækkert med fire teenagere at kunne tage afsted fra morgen til aften og bare kunne gå i fred og ro hjem fra subwayen. Vi følte os ikke utrygge på noget tidspunkt. Desuden var det rart at kunne tage "hjem" til Brooklyn, når vi blev fyldt op af indtryk. Der var masser af muligheder for at tage mad med hjem eller spise på gode restauranter.
Boligen levede fuldt ud op til vores forventninger. Den er stor og rummelig og der kan sagtens være flere mennesker end de 6 vi var.
Et ekstra plus var udsigten til Freedom Tower fra køkkenet.